Se Sød kartoffelsuppe med oliven Online
Sød kartoffelsuppe med oliven
Sødmen fra kartoflerne og den salte og syrlige smag fra oliven giver en uovertruffen smagsoplevelse.
1 tsk. Herbamare (økologisk grøntsagsbouillon)
¼ tsk. Fish sauce
¼ stang vanilje eller 1/8 tsk. Vaniljepulver (IKKE vaniljesukker)
300 g søde kartofler, skrubbede og skåret i grove tern
50 g grønne oliven uden sten (udstenet vægt)
Bring vandet i kog med Herbamare, hvidløg, fish sauce, vanilje, kanel, salt og peber. Tilsæt de søde kartofler og grønne oliven og lad dem koge under låg i præcis 5 minutter. Blend søde kartofler, grønne oliven, væsken og krydderierne sammen med olivenolie og citronsaft. Server.
Sådan bruger du retten:
Som forret eller hovedret med lidt tilbehør,
Mængde: 3 gode portioner. Tilberedningstid: 12-15 minutter. Holdbarhed: 2 dage i køleskabet. Suppen smager næsten bedre kold!
Tilbehør: Suppen er i en klasse, hvor den sagtens kan lege med hummer eller jomfruhummer. Store rejer kan også gøre det. Et drys dild, persille eller finthakkede forårsløg ovenpå er heller ikke af vejen. Køkkengrej: Din gryde og blender.
Lav en oksekødsvariant af suppen ved at brune et par hundrede gram oksekød i tern.
Oliven er en herlig snack, der også er god at bruge i madlavningen. Og så er den sund. Oliven er fyldt med de gode, monoumættede fedtsyrer, der ændrer blodets fedtpartikler i en positiv retning og sænker blodets samlede kolesterolindhold. De sorte oliven indeholder også kalk, kostfibre og lidt A-vitamin. De grønne oliven indeholder mere A-vitamin og kalk end de sorte, men til gengæld færre kostfibre.